kardosdrur/scandi-wiki huggingface dataset:
John Waters

John Samuel Waters, Jr. (født 22. april 1946) er en amerikansk filminstruktør og skuespiller, der markerede sig med en række kultdyrkede undergrundsfilm indtil han fik et gennembrud med mainstream-komedien Hairspray (1988), der introducerede Ricki Lake og siden er blevet til en succesrig musical.

Filmografi som instruktør 
 Hag in a Black Leather Jacket (1964)
 Roman Candles (1966)
 Eat Your Makeup (1968)
 Mondo Trasho (1969)
 The Diane Linkletter Story (1970)
 Multiple Maniacs (1970)
 Pink Flamingos (1972)
 Female Trouble (1974)
 Desperate Living (1977)
 Polyester (1981)
 Hairspray (1988)
 Cry Baby (1990)
 Serial Mom (1994)
 Pecker (1998)
 Cecil B. DeMented (2000)
 A Dirty Shame (2004)

Eksterne henvisninger 

 
 The Pope of Trash – John Waters på Glyptoteket

Filminstruktører fra USA
Personer fra Baltimore
Stefan Ruzowitzky

Stefan Ruzowitzky (født 25. december 1961 i Wien i Østrig) er en østrigsk filminstruktør og manuskriptforfatter, der har vundet en Oscar for filmen Forfalskerne (Die Fälscher) fra 2007.

Ruzowitzky studerede drama og historie ved universitet i Wien og har instrueret musikvideoer for eksempel 'NSYNC og Stefan Raab og flere reklamer. I 1999 giftede han sig med Birgit Sturm, de har sammen 2 børn og bor i Klosterneuburg.

I 1996 Ruzowitzky udkom hans første film, Tempo, som handler om en gruppe unge mennesker, der bor i Wien, hvilket han modtog Max Ophüls Prisen for.

I 2007 blev Ruzowitzkys film Forfalskerne fremvist Filmfestivalen i Berlin og var nomineret til en Guldbjørn. Filmen er baseret på erindringer skrevet af Adolf Burger, en jøde-slovak typograf involveret i Operation Bernard, som overlevede Holocaust. Ruzowitzky modtog en Oscar for filmen i 2008.

Eksterne henvisninger 
 

Filminstruktører fra Tyskland
Personer fra Wien
Devid Striesow

Devid Striesow (født 1. oktober 1973 i Bergen auf Rügen) er en tysk skuespiller. Han er muligvis bedst kendt for sin rolle i den tyske film Forfalskerne fra 2007, der vandt en Oscar.

Efter sin skolegang, flyttede han til Berlin for at starte en guldsmedlærlingeuddannelse. Men efter murens fald i 1989 ændrede hans livplan sig, og han vendte tilbage til skolen for at afslutte sin uddannelse. Først ville han studere musik, men efter anbefaling fra venner, søgte han ind på dramaskolen Ernst Busch.

Hans kollega kandidater i år 1999 var blandt andre Fritzi Haberlandt og Nina Hoss. Siden 1999 har han blandt andet været teaterskuespiller på Deutsches Schauspielhaus i Hamburg og på Düsseldorfer Schauspielhaus aktiv. I Düsseldorf, begyndte han at samarbejde med instruktøren Jürgen Gosch. Han medirkede i hans produktioner Cathy Heilbronn, Prinz Friedrich von Homburg, eller slaget ved Fehrbellin, Hamlet og Vlas'''' i Maxim Gorkij's sommergæster.

Han har også medvirket i flere film bl.a. 12 Meter Ohne Kopf'' fra 2009 om den tyske pirat Klaus Størtebeker.

Eksterne henvisninger 

 

Skuespillere fra Tyskland
Brestir Sigmundsson

Brestir Sigmundsson (født på Skúvoy, død 970 på Stóra Dímun) var en vikinghøvding på Færøerne. Han styrede halvdelen af øriget sammen med broderen Beinir Sigmundsson fra deres hovedsæde på Skúvoy. Brestir var søn af Sigmundur den ældre. Brestir havde sønnen Sigmundur Brestisson sammen med Cæcilia. Brestir og Beinir blev dræbt af storbonden Svínoyar-Bjarni og den konkurerende høvding Havgrímur da de opholdt sig på gården på Stóra Dímun. Sigmundur, da syv år gammel, var vidne til drabet og søgte senere hævn for dette.

Brestir og Beinir skæbne havde indflydelse på Færøernes videre historiske udvikling. Mens de herskede over den ene halvdel af Færøerne, var Havgrímur fra Hov hersker over den anden halvdel. Denne tilstand havde ikke kun en lokal færøsk dimension, da de havde fået deres del som et len af af den norske konge Håkon Jarl i Trondheim, mens Havgrimur havde fået sin del af Færøerne fra Harald II som herskede over resten af Norge.

Efter striden mellem Einar og Eldjarn i 969 forsvarede Brestir og Beinir deres familiemedlem og våbenfælle Einar med held. Som hævn smedede Havgrímur i 970 et komplot mod de to brødre, der førte til mordet på Brestir og Beinir.

Ifølge en ny teori kunne Brestir og Beinir være sønner af Ann Naddodsdóttir, som sandsynligvis var datter af af den færøske viking Naddoddur. Efter denne teori må Brestir have været en kristen kelter.

Tjek fødsels- og dødsår
Personer i Færøernes historie
Personer fra vikingetiden
Gears of War 3

Gears of War 3 er det tredje spil i Gears of War serien. Spillet bliver udviklet af Epic Games og udgivet af Microsoft Game Studios. Det var først meningen, at spillet skulle udgives i April 2011, men det blev udsat. Den officielle release dato var 20. september 2011 for Nordamerika og EU og 22. september i Japan.

Spillet blev annonceret i april 2010 af spillets chefdesigner, Cliff Bleszinski, i den amerikanske tv program Late Night With Jimmy Fallon. Det var også der den første trailer, Ashes to Ashes, blev afsløret.

Historie 
Gears of War 3 tager fat 18 måneder efter Gears of War 2 sluttede. Ifølge Cliff Bleszinski kommer Menneske-Locust krigen til en konklusion i den tredje spil i serien.

Referencer

Eksterne henvisninger 
 Officiel Hjemmeside
 
 http://xbox360.ign.com/objects/143/14304771.html
 http://gearsofwaronly.webs.com/apps/blog/show/3433754-gears-of-war-3-accidentally-announced
 http://www.eurogamer.dk/articles/gears-of-war-3-i-april-2011 

Xbox-spil
Computerspil fra 2011
Computerspil baseret på Unreal-motoren
Helsætning

Helsætning er en selvstændig sætning mellem to punktummer, kaldes også for hovedsætning.

En helsætning består af mindst én hovedsætning og eventuelle ledsætninger, der hører til denne hovedsætning.

Definitionen på en hovedsætning er, at den ikke er led i en anden sætning.

Man skelner mellem fire forskellige slags hovedsætninger, hvoraf den ene slags indeholder tre underkategorier:

1) Den fremsættende (deklarativ) hovedsætning; som gengiver en handling, tilstand eller noget helt tredje på det berettende plan: "Solen skinner.". "Himlen er blå.". "Karl bar kufferten op til værelset.". "Vi smutter til København.". 

2) Den opfordrende sætning (desiderativ), som har et indhold, der har til gode at blive opfyldt eller udført, og de tydeliggøres meget ofte med udråbstegn: "Hjælp ham dog!". Gid jeg var hjemme!". "Rygning forbudt!". "Venstre om!". 

3) Den udråbende/udbrydende sætning (eksklamativ), som bringer de faktiske forhold til udtryk, og som indirekte beskriver, hvordan den udråbende har det med disse forhold. Denne form for sætning afsluttes meget ofte med et udråbstegn: "Sikke herlig som naturen dog er!". "Sikke dog hvor solen skinner!". "Hvor har du gjort det godt!".

4) Den spørgende sætning (interrogativ): indeholder tre undergrupper og afsluttes altid med et spørgsmålstegn. Det kan dog diskuteres, om der ikke kan skelnes mellem fire undergrupper pga. tre alternativspørgsmål.
 Ja-/nej spørgsmål: et spørgsmål, der kan besvares med ja/nej + en eventuel deklarativ hovedsætning: "Kommer du i morgen?". - "Ja/nej.". Og plus en deklarativ hovedsætning: "Kommer du i morgen?". - "Ja, jeg kommer i morgen.".
 Alternativspørgsmål: et spørgsmål, hvor den spurgte skal beslutte sig for at vælge mellem én ting, person, et tidspunkt osv. mellem flere valgmuligheder, og svaret vil være enten ingen af valgmulighederne eller i hvert fald én som minimum, for det handler om, hvorvidt den svarende tillægger svaret en positiv eller negativ værdi i tællelig forstand: "Kan du bedst lide mig eller ham?". - "Dig.". 
 Tillægsspørgsmål / hv-spørgsmål: spørger efter en person, en genstand eller en adverbiel omstændighed: sådan en sætning indledes altid med et et interrogativt pronomen (f.eks. ”hvem” eller ”hvad”) eller et interrogativt adverbium (hvordan=måde, hvor=sted, hvornår=tid, hvorfor=årsag): Hvem er syg? – Du er syg. Hvad vil du gerne spise? – Jeg vil gerne spise schnitzel. Hvornår kører du? – Jeg kører klokken 5.
 Et retorisk spørgsmål: som den talende kun stiller for at få en anden til at bevæge sig imod en allerede kendt/åbenlys anerkendelse, og sætningen kræver næsten aldrig et reelt/egentligt svar: Har jeg ikke altid advaret dig imod ham? (Jo ... selvfølgelig ... ).

Reference 

Grammatik
Jagerbomber

Jagerbombere (: Jäger = jæger og : bómbos = drøn) er hybrider mellem de hurtige jagerfly og de tungt bevæbnede bombefly. Jagerbombere anvendes til præcisionsangreb på landstyrker, godstog, skibe, parkerede fly og militære installationer. Jagerbombere anvender maskingeværer og automatkanoner, fritfaldsbomber, ustyrede raketter, luft til jord-missiler, napalm og specielle beholdere til spredning af småbomber. 

Mange jagerbombere i historien var lettere forældede jagerfly, der fandt anvendelse mod jordmål (f.eks. Hawker Hurricane). Med computeriseringen af fly har man i højere eller mindre grad indbygget en jagerbomberkapacitet i moderne kampfly (f.eks. F-16 Fighting Falcon). Endelig er der også jagerbombere, der fra starten af er designet som fuldblodsjagerbombere (f.eks. Iljusjin Il-2 Sjturmovik).

Faren for antiluftskytset gør at jagerbombere udstyres med pansring af de vitale dele; besætning og motor. I 1. verdenskrig var flyene generelt fremstillet af et træskelet dækket af sejldug. Den tyske Junkers J.I var derimod fremstillet af metalplader og blev brugt til at beskyde skyttegrave med. Da soldaterne havde en tendens til at skyde igen, klarede Junkers J.I sig bedre end de andre fly.

Jagerbombere kan indsættes i nøje planlagte bombetogter (f.eks. bombningen af Osirak-reaktoren i Bagdad, 1981), jagerbombere kan også kredse rundt over slagmarken, for at kunne blive tilkaldt som Close air support. Dette kræver Forward air controllers på jorden. En tredje indsættelsesmetode er Interdiction strike hvor jagerbomberne overflyver fjendens bagland, på jagt efter fjendens forsyningskolonner, broer, jernbaner og reservetropper. Måludpegningen kan ved den sidste metode overlades til særligt udrustede fly (f.eks. EKA-3 Skywarrior og Blackburn Buccaneer).

Eksempler på jagerbombere

Anden verdenskrig 
Iljusjin Il-2 Sjturmovik
Hawker Typhoon
Bristol Beaufighter
Junkers Ju 87 Stuka
Henschel Hs 129 Panzerknacker
P-47 Thunderbolt

Den kolde krig og moderne tid 
F-84 Thunderjet
F-100 Super Sabre
F-105 Thunderchief
F-15E Strike Eagle
Sukhoj Su-7 Fitter A
Sukhoj Su-24 Fencer
Sukhoj Su-25 Frogfoot
A-4 Skyhawk
A-6 Intruder
A-7 Corsair II
A-10 Thunderbolt II
Hawker Harrier
Dassault Mirage F1
Panavia Tornado IDS
SEPECAT Jaguar

Se også 
Styrtbombefly
Torpedofly
Ildstøttefly
Kamphelikopter

Kilder 

 Jagerbomber
Havgrímur

Havgrímur, også ofte kaldt Hafgrim (900-tallet i Hov, Færøerne – 970 på Stóra Dímun), var en kendt færøsk vikingehøvding. 

Havgrímur var foruden at være høvding gode og præst (blótsmaður mikil) i den nordiske religion i Vikingetiden på Færøerne. Han herskede over halvdelen af Færøerne, mens den anden halvdel blev kontrolleret af Brestir Sigmundsson og hans broder Beinir Sigmundsson. Havgrímur havde sin del som len af den norske konge Harald II

Han var gift med Guðrið, en datter af vikingen Snæúlvur, som var indvandret fra Hebriderne. Sammen havde de sønnen Øssur Havgrímsson. Ifølge Færingesagaen havde Havgrímur et hidsigt temperament og ikke den helt store intelligens.

I 969 sad han sammen med våbenfællerne Einar Suðringur og Eldjarn Kambhøttur hjemme i Hov. Sammenkomsten udviklede sig til striden mellem Einar og Eldjarn, som blev begyndelsen til fejden, der de næste 65 år prægede Færøerne. Da Havgrímur i dette anliggende blev afvist af Lagtinget på Tinganes, smedede han i 970 sammensværgelsen til mordet på Brestir og Beinir. Ifølge Færingesagaen tog han personligt del i mordet. I kampen på Stóra Dímun, hvor begge blev dræbt, faldt han også sammen med fem af sine mænd.
,
I Hov står der en oprejst sten, som mindes ham som en mand, der faldt i kamp. Hans grav befinder sig også i Hov, (ca. 120 m over havet i den dyrkede indmark nord for Hov), som er markeret med to sten. Graven blev på amtmand Christian Plöyens foranledning udgravet omkring 1835 af bonden Ole Mortensen, Hov. Efter mandens beretning er stensætningen af strandsten, som er ført fra stranden op i 120 m højde. Stensætningen ophørte, når man kom noget dybere. Ved udgravningen fandtes nogle få jernstykker, enkelte knogler og en lille hvæssesten. Sagerne var af en sådan beskaffenhed, at en nærmere bestemmelse, endsige datering, var udelukket. Alligevel taler omstændighederne for, at der er tale om en vikingegrav. Der er to stenhøje, hvoraf den ene ifølge et lokalt sagn skulle være graven med hans hest.
Havgrimurs søn, Øssur Havgrímsson, var 10 år gammel, da Tróndur í Gøtu tog ham til sig.

Tjek fødselsår
Personer i Færøernes historie
Personer fra vikingetiden
Skins

Skins er en britisk BAFTA-vindende tv-serie. Serien handler om en flok teenagere  i Bristol og deres hverdagsliv, hvilket involverer alt fra stoffer og sex til venskab og relationer. Skins havde premiere  den 25. januar 2007 i England.

Første generation

Personer 
 Anthony "Tony" Stonem (Nicholas Hoult)
 Sidney "Sid" Jenkins (Mike Bailey)
 Cassandra "Cassie" Ainsworth (Hannah Murray)
 Michelle Richardson (April Pearson)
 Christopher "Chris" Miles (Joe Dempsie)
 Jalander "Jal" Fazer (Larissa Wilson)
 Max "Maxxie" Oliver (Mitch Hewer)
 Anwar Kharral (Dev Patel)
 Elizabeth "Effy" Stonem (Kaya Scodelario)
 Lucy "Sketch" (Sæson 2) (Aimee-Ffion Edwards)

Episode

Sæson 1 
 Tony
 Cassie
 Jal
 Chris
 Sid
 Maxxie
 Michelle
 Effy
 Anwar

Sæson 2 
 Maxxie
 Sketch
 Sid
 Michelle
 Chris
 Tony
 Effy
 Jal
 Cassie
 Finale

Anden generation

Personer 
 Elizabeth "Effy" Stonem (Kaya Scodelario)
 Pandora Moon (Lisa Backwell)
 James Cook (Jack O'Connell)
 Frederick "Freddie" McClair (Luke Pasqualino)
 Jeremiah Jonah "JJ" Jones (Ollie Barbieri)
 Naomi Campbell (Lily Loveless)
 Katie Fitch (Megan Prescott)
 Emily Fitch (Kathryn Prescott)
 Thomas Tomone (Merveille Lukeba)

Episode

Sæson 3 

1: Everyone

2: Cook

3: Thomas

4: Pandora

5: Freddie

6: Naomi

7: JJ

8: Elizabeth

9: Katie and Emily

10: Finale

Sæson 4 
1: Thomas

2: Emily

3: Cook

4: Katie

5: Freddie

6: JJ

7: Effy

8: Alle

Eksterne henvisninger 
 Skins officielt website
Christian Pløyen

Christian Pløyen (12. januar 1803 i København – 9. juni 1867 i Holbæk) var en dansk jurist og regeringsembedsmand.

Han var fra 1830 landfoged og fra 1837 til 1847 amtmand på Færøerne og var på Færøerne meget vellidt. Han har blandt andet skrevet den kendte "Grindevisen" (færøsk "Grindavísan") – en sang som ligner de færøske kvæder.

Biografi 
Christian Pløyen var søn af Frederik Adler Pløyen. Efter sin studentereksamen fra Metropolitanskolen i 1821 studerede han jura og blev i 1826 cand.jur. Derefter blev han jurist i Rentekammeret, indtil han 1830 blev udnævnt til landfoged på Færøerne.

1837 afløste han Frederik Ferdinand Tillisch som amtmand på Færøerne. Han er kendt for sin rejse til i 1839 til Shetlandsøerne sammen med tre færinger. Rejsen var et bevidst initiativ for at udbygge samarbejdet mellem de to øgrupper. Resultatet af rejsen førte blandt andet til at færingerne fik glæde af shetlændernes mere moderne fiskerimetoder. Hans rejseberetning var også et vigtigt bidrag til at monopolhandelen blev ophævet i 1856. 1840 var Pløyen medlem af den danske regeringskommission, som beskæftigede sig med ophævelsen af det danske handelsmonopol over Færøerne. Også i nutiden bliver han på Færøerne æret som en person der gjorde mere for Færøerne end han behøvede at gøre som amtmand.

1848 blev han af Frederik 7. udnævnt til at repræsentere Færøerne i den grundlovsgivende rigsforsamling, som skulle formulere Danmarks Riges Grundlov. Den 1. januar 1849 blev han amtmand for Holbæk Amt – til sin død i 1867. 1850 blev han udnævnt til kammerherre og 1867 til Kommandør af Dannebrogordenen.

En samtidig dansk biograf beskrev ham som en udsædvanlig dygtig embedsmand, der var afholdt både på Færøerne og i Holbæk Amt.

Værker 
 Erindringer fra en Rejse til Shetlandsøerne, Orkneyøerne og Skotland i Sommeren 1839, København 1840, Tórshavn 1966, Vedbæk 1999
 Reminiscences of a voyage to Shetland, Orkney & Scotland in the summer of 1839; translated from Danish by Catherine Spence. Lerwick: T. & J. Manson, 1896.
 Grindavísan; Cartoons von Óli Petersen; Hrsg. Jústines Olsen et al. – 2. forandrede udgave – Tórshavn: Føroya skúlabókagrunnur, 2004. (48 S., på dansk og færøsk. Skolebog med information om Grindedrab, færøsk børnebogspris 1989 Info )

Litteratur 
 John F. West: Faroe. The Emergence of a Nation, C. Hurst & Co., London and Paul S. Eriksson, New York 1972 
 Hans Andrias Sølvará (Hrsg.): Løgtingið 150 bind 1. Tórshavn: Løgting, 2002  (festskrift, bind 1, side 77 – PDF-Download, på færøsk )

Eksterne henvisninger 

 Dansk Biografisk Leksikon
 Grindavísan  (Visen om grindefangst.

Amtmænd over Færøerne
Amtmænd fra Danmark
Jurister fra Danmark
Personer fra København
Danskere i 1800-tallet
Kommandører af 1. grad af Dannebrog
Medlemmer af Den Grundlovgivende Rigsforsamling
Kammerherrer fra Danmark
Personer i Dansk Biografisk Leksikon
Studenter fra Metropolitanskolen
Howard Donald

Howard Paul Donald (født 28. april 1968 i Droylsden, Lancashire, England) er en britisk sangskriver, danser, DJ og musikproducer, og medlem af det engelske pop-rock band Take That.

Howard er far til to piger, Grace og Lola, som han har med to forskellige kvinder.

Diskografi 

Solo
 Speak Without Words (1996, uudgivet)
med Take That
 Take That & Party (1992)
 Everything Changes (1993)
 Nobody Else (1995)
 Beautiful World (2006)
 The Circus (2008)
 Progress (2010)
 III (2014)
 Wonderland (2017)
EP'er
 Progressed (2011)
 Love Songs (2021)

Soundtracks
 Stardust (2007)
 X-Men: First Class (2011)
 Kingsman: The Secret Service (2014)
Opsamlinger
 Greatest Hits (1996)
 Never Forget (2005)
 Odyssey (2018)
Livealbums
 The Greatest Day – Take That Present: The Circus Live (2009)
 Progress Live (2011)
 Odyssey: Greatest Hits Live (2019)

Eksterne henvisninger 

 

Medlemmer af Take That
Sangere fra England
Sangskrivere fra Storbritannien
Dansere fra England
Dj's fra Storbritannien
Petra (navn)

Petra er et pigenavn, der er en feminin sideform til Peter. Navnet stammer fra græsk petra, der er en oversættelse af det aramæiske kefa, som betyder "sten" eller "klippe". Petrea og Petrine er varianter af navnet. Lidt flere end 1250 danskere bærer et af disse navne ifølge Danmarks Statistik.

Kendte personer med navnet 
 Petrine Agger, dansk skuespiller.
 Petra Kronberger, østrigsk skiløber.
 Petra Marklund, svensk sangerinde, optrådte tidligere under navnet September.
 Petra Nagel, dansk journalist og tv-vært.
 Petrine Sonne, dansk skuespiller.

Navnet anvendt i fiktion 
 Petra von Kants bitre tårer er en film fra 1972 af Rainer Werner Fassbinder. Det er efterfølgende også blevet til et teaterstykke.
 Petra er en figur i DR's tv-julekalender Absalons Hemmelighed fra 2006. Hun spilles af Sarah Boberg.
 Petrea er en figur i Henrik Hertz' skuespil Debatten i Politivennen.

Andre anvendelser 
 Petra er navnet på et kristent rockband.
 Petra er en oldtidsby i Jordan.
 Petrea er en planteslægt i Jernurt-familien.

Noter 

Pigenavne
Rebekka

Rebekka er et pigenavn, der stammer fra hebraisk רִבְקָה eller Rivkah og betyder "snare" eller "fængslende". Navnet forekommer også i varianterne Rebecca samt i betydeligt mindre omfang Rebecka og Rebeca. Næsten 4.400 danskere bærer et af disse navne ifølge Danmarks Statistik.

Kendte personer med navnet 
 Rebekka, person fra Gamle Testamente i Bibelen, gift med Isak.
 Rebekka Guðleifsdóttir, islandsk fotograf og multikunstner.
 Rebecka Liljeberg, svensk skuespiller.
 Rebekka Owe, dansk skuespiller.
 Dolly Rebecca Parton, amerikansk musiker og sangskriver.
 Rebecca Romijn, amerikansk skuespiller.
 Rebekah Brooks, tidligere redaktør på News of the World.

Navnet anvendt i fiktion 
 Rebecca – film fra 1940 af Alfred Hitchcock baseret på en roman af samme navn fra 1938 af Daphne du Maurier.
 Rebekka (film) – amerikansk stumfilm fra 1917 af Marshall Neilan
 Rebekka Clausen er en figur fra tv-tegnefilmsserien Luftens Helte.
 Rebekka er en figur i romanen Ivanhoe af Walter Scott.

Noter 

Pigenavne
Jesse Spencer

Jesse Gordon Spencer (født 12. februar 1979) er en australsk skuespiller og musiker. Han er bedst kendt for sin rolle som Dr. Robert Chase i drama serien House M.D. (2004–2012) og for at spille Billy Kennedy i den australske soap opera Neighbours (1994–2000, 2005, 2022).

Biografi

Tidlige liv 
Jesse Spencer blev født i Melbourne, Australien. Han har to storebrødre, Tarney Spencer (øjenlæge) og Luke Spencer (ortopædkirurg), samt en lillesøster Polly Spencer (anæstesilæge). Hans forældre Robyn og Rodney Spencer stiftede det politiske parti Australians Against Further Immigration, og har stillet op som kandidater ved valg for dette parti og for One Nation.

Spencer gik på Canterbury Primary School, Malvern Central School og Scotch College, hvor han blev student fra i 1997.

Karriere 
Som skuespiller er Spencer godt kendt i Australien og UK som Billy Kennedy i den australske soap opera Neighbours, en rolle han spillede i seks år fra 1994 til 2000. Han har siden været med i dramaet Death in Holy Orders. Han er også med i filmene: Winning London, Uptown Girls og Swimming Upstream.

Siden 2004 har han haft base i USA, hvor han bl.a. spillede rollen som Dr. Robert Chase i House, med Hugh Laurie i titelrollen. Han spillede sammen med sin eks-forlovede Jennifer Morrison i House og i filmen Flourish.

Musik 
Fra 2008 har han spillet violin i "Band From TV", en musik gruppe som blev startet af Greg Grunberg, hvor Hugh Laurie fra House også er med. De spiller til forskellige events, hvor indkomsten går til de forskellige velgørenhedsprojekter de forskellige medlemmer støtter. Bandet spillede også til American Idol Gives Back, sammen med Desperate Housewives stjernen Teri Hatcher

Spencer har spillet violin siden han var 10, og spiller også både klaver og guitar.

Personlige liv 
Spencer var forlovet med Jennifer Morrison der også er kendt fra tv-serien House, men dette blev dog brudt i august 2007.

Referencer

Eksterne henvisninger 

 

Skuespillere fra Australien
Musikere fra Australien
Personer fra Melbourne
Königsbronn

Königsbronn er en kommune i Landkreis Heidenheim i den østlige del af den tyske delstat Baden-Württemberg i det sydlige Tyskland.

Geografi 
Königsbronn ligger ved den østlige ende af Schwäbische Alb, de såkaldte Ostalb. Både hovedbyen og landsbyen Itzelberg ligger i Brenzdalen, mens de højere liggende landsbyer, Zang på Albuch vest for dalen og Ochsenberg på Härtsfeld ligger øst for dalen.

I Königsbronn har floden Brenz sit udspring. I den nordlige ende af kommunen, tæt ved kommunegrænsen til nabobyen Oberkochen løber det Europæiske vandskel, der adskiller afvandingsområderne mod Rhinen og Nordsøen fra områder hvor vandet løber mod Donau og Sortehavet. Geologisk er Königsbronn præget af Karstlandskabet i Schwäbischen Alb, med Kalkstensklipper, huler kilder i porøse Kalksten.

Personligheder 
 Modstandsmanden Georg Elser (1903–1945), arbejdede som snedker i Königsbronn.

Galleri

Eksterne henvisninger 

 Gemeinde Königsbronn
 Der Hitler-Attentäter Georg Elser in Königsbronn
Slaughter

Slaughter var et canadisk dødsmetal-band, som blev dannet i Toronto, Ontario i Canada i 1984, hvor de lagde ud med at spille thrash metal, og havde i en kort periode den indflydelsesrige dødsmetalmusiker Chuck Schuldiner med som guitarist i 1986. Slaughter var inaktive i perioden 1989-1995, men vendte tilbage i 1996 for at indspille et cover af Celtic Frosts "Dethroned Emperor" til et hyldestalbum ved navn In Memory of Celtic Frost. I 2001 blev deres debutalbum genudgivet af Nuclear Blast.

Diskografi

Medlemmer 
 Dave Hewson – Vokal, guitar (1984-1992)
 Ron Sumners – Trommer (1984-1986)
 Terry Sadler – Vokal, bas (1984-1989)
 Chuck Schuldiner – Guitar (1986)
 Brian Lourie – Trommer (1986-1992)
 Bobby Sadzak – Guitar (1988)

Fodnoter

Eksterne henvisninger 
 Officielle Myspace
 Officielle forum
 Officielle Slaughter hjemmeside  
 Allmusic anmeldelser

Musikgrupper fra Canada
Dødsmetalgrupper
Thrash metal-grupper
Musikgrupper fra 1984